|  |
| --- |
| Referat af institutledermøde den 19. februar 2019. |
|  |  |
|  |  |
|  |  |

Til stede var: Dekanen, Anne Jensen, Per Krogh Hansen, Martin Rheinheimer, Sharon Millar, Mads Funding og Gitta Stærmose.

Lars Binderup var fraværende med afbud.

Caroline Zoffmann Jessen deltog i behandlingen af dagsordenens punkt 1.

|  |
| --- |
| 1. **Temadage for gymnasieundervisere – HUM samt budget for 2019.**

Caroline Zoffmann Jessen deltog i behandlingen. Mads Funding oplyste, at der var udtrykt ønske om en drøftelse af økonomimodellen. Standardkonceptet fungerer. Per Krogh Hansen havde savnet en beskrivelse af pengestrømmen, men fandt at modellen kan overvejes anvendt til andre målgrupper end gymnasiesektoren. Dekanen præciserede, at det dels handler om at opkvalificere gymnasielærere, dels at skabe og vedligeholde en relation til sektoren. Effekten af dette er imidlertid svært at gøre op. Der er ikke tale om en guldgrube. Det er vigtigt, at tilbud er bundet op på forskningsfaglighed og i øvrigt sker i dialog med og inddragelse af brugerne. Der var enighed om den foreslåede økonomi-model, hvor institutter bærer omkostninger og beholder overskud for de enkelte kurser. Øvrige udgifter afholdes af fakultetet. Standardkonceptet fastholdes. Evt. ønsker om afvigelser kan dog aftales nærmere med Bodil Ravn/Caroline Zoffmann Jessen. Der var herudover enighed om, at denne type undervisning er en alternativ undervisningsaktivitet, der skal indgå i en ny normaftale. 1. **Orientering om ministeriel rammeaftale om konsulent- og forskningsydelser i undervisningsministeriet v/Anne Jensen.**

Anne Jensen beskrev processen for indgåelse af ny rammeaftale juni – efterår 18. Ud over IKV er Deloitte og en række UC’er med i delaftaler 1 og 2. Hun beskrev herefter procedure for indsendelse af referencer, udarbejdelse af cases, miniudbud hvor forskere har 3 dage til interessetilkendegivelse. Ved accept er der en tidshorisont til indsendelse af ansøgning. Da alle enheder på SDU har fælles CVR-nr, vil det være muligt for eksempelvis samfundsvidenskab at byde ind på cases. Dekanen takkede for informationen. På forespørgsel orienterede Anne Jensen om informationsflowet i forhold til disse udbud. Der var enighed om, at informationer om calls skal udbredes, og selve informationsniveauet skal bedres. Model herfor vil blive overvejet. Direkte adspurgt oplyste Anne Jensen, at økonomien omkring myndighedsbetjening er god. Der er tale om frikøb af fastansatte forskere/timepris 1.100 kr. 1. **DVIP**

a) afregningsskema/er samt praksis v/institutlederne.Institutlederne sender deres redegørelse for praksis og anvendelse af afregningsskema/er til Gitta Stærmose. Formålet er at identificere forskelligheder og sikre en fremtidig ensretning af praksis på tværs af fakultetet.b) Feedback Punktet var sat på dagsordenen som følge af en konkret sag fra Institut for Sprog og Kommunikation. Institutlederne orienterede om praksis.Efter en længere drøftelse af sagens mere principielle karakter og mulige løsninger blev det besluttet, at den enkelte DVIP skal tilrettelægge undervisningsforløbet, således at der er plads til at der gives feedback. Karakteren er selve afslutningen på undervisningsforløbet. Hvor der er tale om porteføljeeksamen med løbende feedback på opgaver inden den endelige opgave, aflønnes DVIP efter normen for ’opgaveretning, der ikke kan henføres under egentlig undervisning og eksamen’ (BA – 15 min; KA – 30 min), jf. mail af 13. januar 2017 (vedhæftet). 1. **SDU’s engagement i Sino-Danish Center (SDC).**

Sagen udsættes indtil videre, da der ikke forelå materiale om vilkårene for et udbud. 1. **Kvalifikationskrav til ansøgere af postdoc og adjunktstillinger.**

Institutlederkredsen drøftede i 2016 fakultetets rekrutteringsstrategi for stillingskategorierne adjunkt, postdoc, lektor og professor. Det blev i den forbindelse besluttet, at ansøgere til adjunkt- og postdoc-stillinger skal have erhvervet ph.d.-graden inden ansøgningsfristens udløb. Beslutningens hensigtsmæssighed i forhold til amerikanske og engelske ansøgere er efterfølgende blevet problematiseret. Der var enighed om at fastholde beslutningen, men samtidig bede Ph.d.-skolen om at iværksætte en undersøgelse af gældende praksis såvel nationalt og internationalt i forhold til kvalifikationskrav til ansøgere til postdoc og adjunktstillinger. Når undersøgelsen er afsluttet, vil der blive taget stilling til om der er grundlag for en ændring af den af fakultetet vedtagne praksis. 1. **Tjenestestedsforlæggelse.**

Mads Funding oplyste, at det er en HUM-beslutning, at godkendelse af tjenestedsforlæggelse i 14 dage og derover skal forelægges dekanen. HR/ISO har oplyst, at ved tjenestestedsforlæggelse i mere end 30 dage skal der udarbejdes et tillæg til ansættelseskontrakten, der nærmere specificerer rammerne for tjenestestedsforlæggelsen. Tjenestestedsforlæggelse defineres som arbejdsophold uden for huset, det være sig i Danmark eller udlandet. Efter en længere drøftelse blev det besluttet at invitere HR, ISO og fakultetets rekrutteringsmedarbejder til et kommende møde.Der var enighed om, at institutlederne fremover håndterer samtlige ansøgninger om tjenestestedsforlæggelser. Godkendelser skal sendes til fakultetets rekrutteringsmedarbejder til brug for udarbejdelse af tillæg til ansættelseskontrakt. 1. **Nyt fra**

Dekanen opfordrede til, at medarbejdere, som bruger deres computere til private ting, lægger billeder m.m. af mere privat karakter i en særskilt mappe mærket “Privat”.Institutlederne: Martin Rheinheimer orienterede status for drøftelser med Teknisk Service om støjniveau i Vareindleveringsgården. Det har store konsekvenser for såvel arbejdsmiljø og som VIP’ers tilstedeværelse. Anne Jensen orienterede om eksterne ansøgninger. Etablering af en hjemmeside, der giver et historisk tilbageblik over aktiviteter på Institut for Kulturvidenskaber. Per Krogh Hansen orienter om talentsatsningen New Nordic Design Thinking 2. En henvendelse fra Ernst & Young om skrivning af Horizon ansøgninger for instituttet. Det overvejes at forfølge denne ide. Institutseminar hvor der arbejdes med selvledelse og styring af arbejdsfællesskaber. Sharon Millar orienterede om eksterne ansøgninger samt udfordringer i forhold til godkendelse af datamanagementplaner. RI-rådet: Per Krogh Hansen orienterede om drøftelse af datamanagement-planer. Simon Kamper, DPO er inddraget i forhold til tværinstitutionelle projekter, hvor forskere fra forskellige institutioner skal have adgang.1. **Eventuelt.**

Dekanen oplyste, at det er blevet besluttet at flytte Den årlige arbejdsmiljødrøftelse til SU-mødet d. 21. maj. Samtlige HUM-arbejdsmiljørepræsentanter inviteres derfor til SU-mødet, hvor arbejdsmiljø og trivsel drøftes. Orientering fra RI-Rådet vil fremover være en fast del af ’Nyt fra’. Med venlig hilsenSimon TorpDekan |
|  |